කුළු බඩු අධිකාරිය යළි ස්ථාපිත කිරීමට රජය තීරණය කරයි.එහි අවසන් කෙටුම්පත් මේ වන විට සකස් කර ඇති බවත්, ඇමැති මණ්ඩලයට හා පාර්ලිමේන්තුවට ඉදිරිපත් කර මාස 02 ක් ඇතුළත අධිකාරිය යළි පිහිටුවන බව සුළු අපනයන ප්‍රවර්ධන ඇමැති රෙජිනෝල්ඩ් කුරේ මහතා පැවසීය.සුළු අපනයන භෝග ගොවීන් හට දැනුම ලබා දීම මෙන්ම හොඳ මිලක් ද ලබා දීමට මෙමගින් හැකි වනු ඇති බව ඒ මහතා කීවේය.සුළු අපනයන භෝග කර්මාන්තයේ ඇතිවූ යම් යම් ගැටලු තත්ත්වයන් සැළකිල්ලට ගෙන අධිකාරිය පිහිටුවීමට තීරණය කළ බව ද හෙතෙම අවධාරණය කළේය.මීට පෙර කුළු බඩු අධිකාරියක් තිබුණ ද, පසුව එය වසා දමා ඇතැයි රෙජිනෝල්ඩ් කුරේ මහතා සඳහන් කළේය..